|  |
| --- |
| **Obrazac B1** |

**KRAPINSKO-ZAGORSKA ŽUPANIJA** sa sjedištem u Krapini, Magistratska 1, OIB: 20042466298, zastupana po županu Željku Kolaru, kao davatelj financijskih sredstava (dalje u tekstu: Davatelj),

i

***NAZIV KORISNIKA*** sa sjedištem u (puna adresa) \_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_ OIB:\_\_\_\_\_\_\_\_\_\_\_\_ , zastupan po (ime i prezime ovlaštene osobe za zastupanje / fizičke osobe (građana)\_\_\_\_\_\_\_\_\_\_\_\_\_\_, kao korisnik financijskih sredstava (dalje u tekstu: Korisnik), zaključili su dana \_\_\_\_\_\_\_\_\_\_\_\_\_ 2025. godine

**UGOVOR O DODJELI FINANCIJSKIH SREDSTAVA ZA AKTIVNOST MJERE IZ PROGRAMA**

*(upisati naziv aktivnosti iz mjere Programa)*

**JAVNI POZIV**

za dodjelu novčanih sredstava za razvoj i unapređenje lovstva na području
Krapinsko-zagorske županije u 2025. godini

**U OKVIRU PROGRAMA POTPORA ZA RAZVOJ I UNAPREĐENJE LOVSTVA NA PODRUČJU KRAPINSKO-ZAGORSKE ŽUPANIJE ZA 2024. I 2025. GODINU**

**I.**

Ugovorne strane suglasne su da ovim Ugovorom o dodjeli financijskih sredstava za aktivnost \_\_\_\_\_\_\_\_\_\_\_ (naziv aktivnosti) (dalje u tekstu: Ugovor) uređuju pitanje financiranja aktivnosti iz mjere Programa Korisnika (dalje u tekstu: aktivnost) od strane Davatelja, na temelju Odluke o dodjeli financijskih sredstava temeljem Javnog poziva za dodjelu novčanih sredstava za razvoj i unapređenje lovstva na području Krapinsko-zagorske županije u 2025. godini.

**II.**

Ovaj Ugovor sastoji se od:

* Posebnih uvjeta Ugovora,
* Obrasci A2 i A3 – prijava aktivnosti iz mjere Programa s Proračunom aktivnosti (Prilog 1).

**POSEBNI UVJETI UGOVORA**

**III.**

Davatelj se obvezuje financirati aktivnost iz mjere Programa iznosom od ukupno \_\_\_*\_\_\_\_\_*eura (upisati iznos odobren za provedbu aktivnosti iz mjere Programa sukladno Odluci o dodjeli financijskih sredstava temeljem Javnog poziva za dodjelu novčanih sredstava za razvoj i unapređenje lovstva na području Krapinsko-zagorske županije u 2025. godini (dalje u tekstu: Javni poziv).

Sredstva se osiguravaju u Proračunu Krapinsko-zagorske županije za 2025. godinu.

**IV.**

Razdoblje provedbe aktivnosti iz mjere Programa je od dana \_\_\_\_\_\_\_\_2025. godine do dana\_\_\_\_\_\_\_\_\_\_\_\_2025. godine.

**V.**

Sredstva iz točke III. ovog Ugovora mogu se koristiti isključivo za provedbu aktivnosti iz mjere Programa, sukladno Prilogu 1 iz točke II. ovog Ugovora.

**VI.**

Sredstva iz točke III. ovog Ugovora isplatit će se na žiro račun Korisnika otvoren kod poslovne banke \_\_\_\_\_\_\_\_, HR \_\_\_\_\_\_\_\_\_\_\_\_\_\_\_\_\_\_\_\_\_\_\_ (upisati IBAN) na sljedeći način: **jednokratno**, u roku od 30 dana od potpisivanja Ugovora.

**VII.**

Korisnik mora poduzeti sve potrebne mjere da objavi činjenicu da je Davatelj financirao ili sufinancirao aktivnost iz mjere Programa, osim ako Davatelj ne odluči drukčije.

Korisnik će istaknuti financijski doprinos Davatelja u provedbi aktivnosti iz mjere Programa u svim informacijama za krajnje korisnike aktivnosti iz mjere Programa te u svojim privremenim i godišnjim izvještajima i svim kontaktima s medijima, osim ako Ugovorom između Davatelja i Korisnika nije drugačije određeno.

U svim obavijestima ili publikacijama Korisnika koje se tiču aktivnosti iz mjere Programa, uključujući i one iznijete na konferencijama ili seminarima, mora se navesti da je aktivnost financirana iz odgovarajućeg javnog izvora (državnog proračuna, proračuna županije, grada ili općine). Sve publikacije Korisnika, u bilo kojem obliku i preko bilo kojeg medija, uključujući Internet, moraju sadržavati sljedeću izjavu: „Ovaj je dokument izrađen uz financijsku podršku Krapinsko-zagorske županije. Sadržaj ovoga dokumenta u isključivoj je odgovornosti (naziv Korisnika) i ni pod kojim se uvjetima ne može smatrati odrazom stajališta Krapinsko-zagorske županije“. Davatelj može ugovorom obvezati Korisnika da sadržaj publikacije dostavi na prethodno odobrenje, odnosno publikaciju neprimjerenog sadržaja tretirati kao neprihvatljivi trošak.

Korisnik ovlašćuje Davatelja da objavi njegov naziv i naziv aktivnosti iz mjere Programa, iznos i u koju svrhu su sredstva dodijeljena Korisniku.

Davatelj može na zahtjev Korisnika odustati od objavljivanja ovih informacija ako bi to ugrozilo Korisnika ili nanijelo štetu njegovim interesima.

**VIII.**

U svrhu kontrole namjenskog korištenja sredstava, Korisnik se obvezuje Davatelju dostaviti završno izvješće o provedbi aktivnosti iz mjere Programa .Završno izvješće iz ove točke treba sadržavati opisni i financijski dio. Završno izvješće se podnosi na obrascu Davatelja (Obrazac B2).

Financijski dio završnog izvješća treba sadržavati pregled cjelokupnih troškova aktivnosti iz mjere Programa neovisno o tome iz kojih su izvora financirani. Obvezno se dostavljaju računovodstveni dokazi o nastanku troška podmirenog iz sredstava Davatelja.

Kao prilog opisnom i financijskom dijelu završnog izvješća, Korisnik dostavlja i ogledni primjerak (u tiskanoj i elektroničkoj formi, ako je primjenjivo) popratnih materijala koji su nastali tijekom provedbe Programa/Projekta, a u svrhu dokazivanja da je pojedina aktivnost izvršena (npr. fotografije, plakati, publikacije, CD, USB stick, promotivni materijal, objavljeni prilozi iz medija, video i/ili audio zapisi, itd.).

Korisnik podnosi završno izvješće o provedbi aktivnosti iz mjere Programa **u roku od 30 dana računajući od dana završetka provedbe** aktivnosti iz točke IV. ovog Ugovora. Ispunjeno, potpisano i pečatirano (kada je primjenjivo) završno izvješće – Obrasci C2 i C3) Korisnik dostavlja zajedno s obaveznim prilozima **u elektroničkom obliku putem elektroničke pošte na adresu** **poljoprivreda@kzz.hr****, uključujući sve** potrebne priloge u PDF obliku.

Davatelj ima pravo koristiti završno izvješće i projektni materijal Korisnika za svoja izvješća i publikacije.

**IX.**

Davatelj pridržava pravo kontinuiranog praćenja i vrednovanja izvršenja aktivnosti mjere iz Programa te preispitivanja financija i troškova u bilo koje vrijeme trajanja financiranja te u razdoblju od 7 godina nakon završene isplate.

Davatelj pridržava pravo obavljanja neposredne kontrole (kontrolu na licu mjesta) kroz terenski posjet prostorijama Korisnika sukladno Uputi za provođenje naknadnih kontrola namjenskog korištenja isplaćenih proračunskih sredstava („Službeni glasnik Krapinsko-zagorske županije“, broj 11/24.).

**X.**

Korisnik ovlašćuje Davatelja da radi nadzora namjenskog korištenja sredstava neposredno kontaktira sve pravne i fizičke osobe kojima je prema priloženoj dokumentaciji Korisnik isplatio novčana sredstva koja je dobio od Davatelja za financiranje aktivnosti iz mjere Programa.

 **XI.**

 Korisnik se obvezuje pravodobno, pisanim putem obavijestiti Davatelja o promjenama koje predstavljaju razlog za izmjenu Ugovora i promjenama manjeg značaja koje ne predstavljaju razlog za izmjenu Ugovora.

O naravi svake pojedine promjene i o potrebi izmjena odredbi Ugovora i zaključivanju dodatka istome odlučuje Davatelj na temelju obavijesti Primatelja iz stavka 1. ove točke Ugovora.

**XII.**

Ako Davatelj utvrdi da Korisnik nije realizirao ugovorenu aktivnost, nije utrošio sva doznačena sredstva, ista nije namjenski koristio ili, iz neopravdanih razloga nije podnio završno izvješće o provedbi aktivnosti iz mjere Programa u propisanom roku i sadržaju, Davatelj će u pisanom obliku zatražiti povrat sredstava za provedbu aktivnosti iz mjere Programa te će se daljnje financiranje obustaviti.

Korisnik će Davatelju, najkasnije u roku od 30 dana od primitka zahtjeva, vratiti sve iznose uplaćene preko utvrđenog konačnog iznosa kao i sva nenamjenski utrošena ili neutrošena sredstva.

Ukoliko Korisnik ne vrati sredstva u roku, Davatelj će povećati iznos dodavanjem zatezne kamate.

**XIII.**

Davatelj ne snosi odgovornost, neposrednu ili posrednu, za štete proizašle iz bilo koje aktivnosti Korisnika u provedbi ugovorene aktivnosti iz mjere Programa.

**XIV.**

Potpisivanjem ovog ugovora Korisnik se obvezuje da kao primatelj bespovratnih sredstava neće sudjelovati u izbornoj ili drugoj promidžbi političke stranke, koalicije ili kandidata, davati izravnu potporu političkoj stranci, koaliciji ili kandidatu niti prikupljati financijska sredstva za financiranje političkih stranaka, koalicija ili kandidata za sve vrijeme trajanja ovog Ugovora.

**XV.**

U slučaju da se spor u provedbi ovog Ugovora između Davatelja i Korisnika ne može riješiti sporazumno, spor rješava stvarno nadležan sud u Krapini.

**XVI.**

Ovaj ugovor sastavljen je u četiri (4) istovjetna primjerka, od kojih jedan (1) primjerak zadržava Korisnik, a tri (3) primjerka Davatelj.

**XVII.**

Ugovor stupa na snagu danom potpisa obiju ugovornih strana.

KLASA:

URBROJ:

Krapina, \_\_\_\_\_\_\_\_\_\_\_\_ 2025.

|  |  |  |
| --- | --- | --- |
|  **ZA DAVATELJA:**  |  |  **ZA KORISNIKA:** |

 **ŽUPAN *FUNKCIJA***

Željko Kolar *Ime i prezime*